text: Det flyder med affald i naturen
  11 april 2015 kl. 08.56
  Affald der bare smides tilfældige steder er ikke bare grimt og ulækkert, men også farligt for dyrerene i naturen. Her i det Syd- og Sønderjyske er det specielt tomme øl- og sodavandsdåser, som ofte bare bliver smidt i grøften frem for i en skraldespand.
  Hvert år købes ca. 1 milliard dåser øl og sodavand uden pant syd for grænsen, og mange af dem ender i naturen.
  Søndag følger TV SYD de pantfrie dåsers vej fra butik til natur, og vi kigger på, hvordan de bortkastede dåser dræber køerne.
  TV SYD sætter i de kommende dage fokus på affald, og vil gerne finde nogle af de mest ulækre steder.
  Kender du nogle steder i landsdelen, der flyder med affald, så vil vi meget gerne høre om det.
  Skriv til tvsyd@tvsyd.dk eller skriv i tråden på TV SYD på Facebook
  Temaugen "stopsvineriet" laves i samarbejde med de øvrige TV2 regioner og TV2.
  